CELEX: 32021R2193
Language: da
Date: 2021-12-13 00:00:00
Title: Rådets gennemførelsesforordning (EU) 2021/2193 af 13. december 2021 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

13.12.2021   
               
               
                  DA
               
               
                  Den Europæiske Unions Tidende
               
               
                  LI 445/4
               
            
         RÅDETS GENNEMFØRELSESFORORDNING (EU) 2021/2193
         af 13. december 2021
         om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 269/2014 af 17. marts 2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (1), særlig artikel 14, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 17. marts 2014 forordning (EU) nr. 269/2014.
                  
               
                     (2)
                  
                  
                     I lyset af involveringen af Wagner Group, en privat militær enhed uden selvstændig retssubjektivitet med base i Rusland, i Ukraine, finder Rådet, at tre personer bør tilføjes på listen over personer, enheder og organer, der er omfattet af restriktive foranstaltninger, jf. bilag I til forordning (EU) nr. 269/2014.
                  
               
                     (3)
                  
                  
                     Bilag I til forordning (EU) nr. 269/2014 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            De personer, der er opført på listen i bilaget til denne forordning, føjes til listen i bilag I til forordning (EU) nr. 269/2014.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. december 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 78 af 17.3.2014, s. 6.
      
      
         
            BILAG
            Følgende personer føjes til listen over fysiske og juridiske personer, enheder og organer i bilag I til forordning (EU) nr. 269/2014:
            
               
                            
                        
                        
                           Navn
                        
                        
                           Identificerende oplysninger
                        
                        
                           Begrundelse
                        
                        
                           Dato for opførelse på listen
                        
                     
                           »201.
                        
                        
                           Dmitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Stilling(er): Grundlægger af og øverstbefalende for Wagner Group, administrerende direktør for Concord Management and Consulting
                           Rang: oberstløjtnant (det russiske militær)
                           Kaldesignal: Vagner/Wagner
                           Fødselsdato: 1.6.1970 eller 11.6.1970
                           Wagner Group-ID: M-0209
                           Fødested: Asbest, Sverdlovsk Oblast, det tidligere USSR (nu Den Russiske Føderation)
                           Nationalitet: russisk
                           Adresse: Pskov, Den Russiske Føderation
                           Køn: mand
                        
                        
                           Dimitriy Utkin, tidligere officer i den russiske militære efterretningstjeneste (GRU), er grundlægger af Wagner Group og ansvarlig for koordinering og planlægning af indsættelsen af Wagner Groups lejesoldater i Ukraine.
                           I sin stilling som øverstbefalende i Wagner Group var han personligt til stede i kampområdet i Ukraine, hvor han koordinerede og planlagde Wagnermedlemmernes aktiviteter.
                           I kraft af sin stilling som øverstbefalende er han således ansvarlig for og har aktivt gennemført tiltag, der har undermineret og truet Ukraines territoriale integritet, suverænitet og uafhængighed.
                        
                        
                           13.12.2021
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Stilling(er): Regional næstformand for Unionen af Donbassfrivilliges afdeling i Astrakhan, medlem af dumaen i Astrakhan Oblast, lejesoldat i Wagner Group
                           Fødselsdato: 16.3.1980
                           Fødested: Astrakhan Oblast, Russiske SFSR
                           Nationalitet: russisk
                           Pasnummer: 76 2759110
                           Udstedt af MVD 30001
                           Udløbsdato: 10.3.2030
                           Adresse: Landsbyen Ilyinka, Astrakhan Oblast, Den Russiske Føderation
                           Køn: mand
                        
                        
                           Denis Kharitonov er regional næstformand for Unionen af Donbassfrivilliges afdeling i Astrakhan, medlem af dumaen i Astrakhan Oblast og lejesoldat i Wagner Group.
                           Han kæmpede i Donbass i separatistbataljonen Steppe, hvor han havde kommandoen over en deling med en mobil luftværnsmissilenhed. Han har indrømmet, at han personligt nedskød en ukrainsk helikopter og to Su-25-fly, mens han var i Donbass.
                           Han blev tildelt Den Russiske Føderations orden »fortjenester for fædrelandet«. Han har også modtaget interne belønninger fra Wagner Group og belønninger fra formanden for Unionen af Donbassfrivillige og den tidligere premierminister i den såkaldte Folkerepublikken Donetsk (DPR), Alexander Borodai (omfattet af restriktive foranstaltninger på grundlag af Rådets afgørelse 2014/145/FUSP). Han har derved aktivt støttet tiltag og gennemført politikker, der underminerer og truer Ukraines territoriale integritet, suverænitet og uafhængighed.
                        
                        
                           13.12.2021
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ)
                        
                        
                           Stilling(er): Freelanceansat i den russiske GRU og lejesoldat i Wagner Group
                           Fødselsdato: 21.7.1981
                           Nationalitet: russisk
                           Adresse: Muligvis: Astrakhan, Kirovskiy rayon, Raskolnikova 11 app. 5, Den Russiske Føderation
                           Køn: mand
                        
                        
                           Sergey Shcherbakov er freelanceansat i den russiske GRU og lejesoldat i Wagner Group.
                           Han kæmpede i Donbass for de prorussiske separatiststyrker som medlem af en militærenhed med en mobil luftværnsmissilenhed i den prorussiske separatistbataljon Steppe, som nedskød en ukrainsk helikopter og to Su-25-fly i Donbass. Han har derved aktivt støttet tiltag og gennemført politikker, der underminerer og truer Ukraines territoriale integritet, suverænitet og uafhængighed.
                        
                        
                           13.12.2021«